Publication: Magyar Közlöny
Issue: MK-2001-37 (Year: 2001, Number: 37)
Era: 1990-2004
Section: a 9/2001. (III. 30.) EüM—FVM együttes rendelethez
Paragraph Index: 149

3. Biológiai rendszerek A VII. fejezetben részletezett biológiai rendszerek ellátásával, elhelyezésével és elkülönítésével kapcsolatban értékelendő szempontokon kívül a GLP felügyelőnek a következőket kell ellenőriznie: 3.1. azonosak-e a vizsgálati rendszerek a vizsgálati tervben leírtakkal; 3.2. gondoskodnak-e a vizsgálati rendszerek megfelelő azonosításáról; 3.3. ha szükséges, illetve alkalmazható, úgy a vizsgálatok teljes időtartama alatt megfelelően gondoskodnak-e a kísérleti állatok egyedi azonosításáról, feltüntették-e a szükséges adatokat a kísérleti rendszerek ketreceinek és tartályainak címkéin; 3.4. megfelelően különválasztották-e az ugyanazon állatfajon (vagy biológiai rendszeren) más anyagokkal végzett vizsgálatokat; 3.5. gondoskodnak-e a különböző állatfajok (vagy biológiai rendszerek) megfelelő — térbeli és időbeli — elkülönítéséről; 3.6. a vizsgálat során felhasznált biológiai rendszereket a vizsgálati tervben vagy a szabványműveleti előírásokban megjelölt körülmények (hőmérséklet, fény/sötétség ciklusos váltakozása) között tartják-e; 2001/37. szám 3.7. a biológiai rendszerek sajátosságainak megfelelően dokumentálják-e a rendszerek beszerzésével, kezelésével, elhelyezésével és elkülönítésével, továbbá ellátásával és egészségvizsgálatával kapcsolatos adatokat; 3.8. rögzítik-e írásban az állatok vagy a növények vizsgálatának, karanténba helyezésének, morbiditásának és mortalitásának, viselkedésének, betegségeinek és azok kezelésének adatait; 3.9. gondoskodnak-e a vizsgálati rendszerek megfelelő megsemmisítéséről a vizsgálat befejezését követően. X. Kísérleti és összehasonlító anyagok

Source: https://magyarkozlony.hu/hivatalos-lapok/8045a6efec4e9cee33e95b767899aa4d30ad93d9/dokumentumok/41d604c3b33cf978f8aa24a3eeba9126589d509c/letoltes